Procoryphaeus

Procoryphaeus er en slekt av stumpbiller.

Utseende 
Middelsstore (gjerne ca. 5 millimeter), nokså brede, rundede, noe flate, svarte stumpbiller med tydelig metallisk glans. Hodet har forholdsvis kraftige, foroverrettede mandibler, middelsstore fasettøyne og korte, klubbeformede antenner med en én-leddet klubbe. Pronotum er rundet uten lengdefurer på sidene. Dekkvingene er noe forkortede (dekker ikke hele bakkroppen), med fire punktstriper. Beina er korte og kraftige med ganske små føtter.

Levevis 
Stumpbillene kan finnes i mange ulike habitater, men de fleste er på en eller annen måte knyttet til råtnende dyre- eller plantemateriale. De er rovdyr som lever av andre insekter, for eksempel fluelarver eller billelarver. Mange arter finnes på møkk eller åtsel. Noen arter, som gjerne er flate på form, lever under barken på døde trær. En del arter har spesialisert seg på barkbiller. Disse er tynne og sylindriske slik at de kan komme til i barkbillenes ganger. Noen arter er knyttet til reir av gnagere eller fugler.

Utbredelse 
Slekten er utbredt fra Thailand i vest til Ny-Guinea i øst

Systematisk inndeling 

 Ordenen biller, Coleoptera
 Underordenen Polyphaga
 Overfamilien stumpbiller (Histeroidea)
 Familien stumpbiller, Histeridae
 Underfamilien storstumpbiller, Histerinae Gyllenhal, 1808 - 144 slekter
 Stammen Exosternini Bickhardt, 1914
 Slekten Procoryphaeus Mazur, 1984
 Procoryphaeus pilosus (Lewis, 1893)
 Procoryphaeus violaceus (Lewis, 1905)
 Procoryphaeus wallacei (Marseul, 1864)

Referanser

Kilder 
 Caterino, M.S. 2002. Histeridae, Clown Beetles på Tree of life

Eksterne lenker 
 

Stumpbiller
Biller formelt beskrevet i 1864
Dyr formelt beskrevet av Slawomir Mazur